AaB har vundet sine seneste to kampe mod Randers FC og AC Horsens og indtager tredjepladsen med seks point ned til AGF. - Vi glæder os meget til en kamp mellem to traditionsklubber, og begge har haft et fint efterår, hvorfor der for første gang i lang tid også er der tale om et topopgør mellem de to største jyske klubber, siger AaB's cheftræner Kent Nielsen til klubbens hjemmeside. Hos AGF har flere yngre kræfter markeret sig stærkt på et friskt og energisk spillende hold, der især har omstillinger som sin store styrke. - Det skal vi forsøge at finde modtræk overfor, og kan vi kombinere vores spillemæssige niveau fra første halvleg i vores seneste kamp mod Randers med vores forsvarsmæssige præstation i anden halvleg af samme kamp, så har vi en god chance for at få et godt resultat., siger Kent Nielsen. Jakob Ahlmann har karantæne, mens skadeslisten omfatter Henrik Dalsgaard og Nicolaj Thomsen.

Referat:
Den jyske Superliga-klassiker mellem AaB og AGF afvikles mandag aften for anden gang i sæsonen. Senest blev det 1-1 i sæsonpremieren i Aarhus 13. juli.